**“Ўзбек геология қидирув” АЖ**

**Кузатув кенгашининг**

**2022 йил 1 декабрдаги**

**5-сонли баённомаси билан**

**тасдиқланган**

**“Ўзбек геология қидирув” АЖ**

**алоҳида бўлинмаси тўғрисидаги**

**НИЗОМ**

**I. Умимий қоидалар**

1.1. Мазкур Низом “Ўзбек геология қидирув” АЖнинг алоҳида бўлинмаси (кейинги ўринларда “Филиал” деб юритилади) фаолиятининг ҳуқуқий ва иқтисодий асосларини белгилайди.

1.2. Филиал “Ўзбек геология қидирув” АЖ ягона акциядорининг 2021 йил 24 июлдаги 1-сон қарори асосида ташкил этилган бўлиб, ўз фаолиятини Фуқаролик кодекси, “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги қонунга ва Ўзбекистон Республикасининг бошқа меъёрий-ҳуқуқий ҳужжатлари, шунингдек “Ўзбек геология қидирув” АЖ (кейинги ўринларда “Жамият” деб юритилади) устави ва ушбу Низомга мувофиқ амалга оширади.

1.3. Филиал номи:

- Ўзбек тилида: \_\_\_\_\_\_\_\_\_\_\_\_\_.

- Рус тилида: \_\_\_\_\_\_\_\_\_\_\_\_\_\_\_.

1.4. Филиал жойлашган жойи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.5. Жамият жойлашган жойи: Т. Шевченко кўчаси, 11а-уй, Миробод тумани, Тошкент ш., Ўзбекистон Республикаси.

1.6. Филиал чекланмаган муддатга ташкил этилган.

**II. Филиал предмети ва фаолиятининг мақсади**

2.1. Филиални ташкил этиш ва фаолият юритишидан мақсад амалдаги қонун ҳужжатлари, Жамият Устави ва мазкур Низом ҳамда Жамият томонидан берилган ишончномада назарда тутилган ҳажмда Жамият функцияларини бажариш, шунингдек, Филиал жойлашган жойда Жамиятнинг манфаатларини ифодалашдан иборат.

2.2. Филиал ўз олдига қўйган мақсадларга эришиш учун амалдаги қонунчиликка амал қилган ҳолда Жамият номидан қуйидаги асосий йўналишлар бўйича фаолият олиб боради:

- рангли ва қимматбаҳо металлар ҳамда уларга қўшилиб чиқадиган фойдали қазилмаларни қазиб олиш учун геология-қидирув ишларини босқичма-босқич (излаш, баҳолаш ва қидириш) олиб бориш;

- башоратли ресурсларга геологик салоҳияти бўлган майдонларда рангли ва қимматбаҳо металларни излаш, уларнинг истиқболларини аниқлаш мақсадида геологик қидирув ишларини олиб бориш;

- рангли ва қимматбаҳо металлар ва бошқа фойдали қазилма конларида, геологик-қидирув ишлари олиб боришда замонавий услублар ва технологияларни жорий қилиш;

- ер ости геофизикаси ишлари, қудуқларнинг геофизик тадқиқотлари, рудаларнинг технологик тадқиқотлари, жинсларнинг минералогик ва петрографик тадқиқотлари, геологик ва геокимёвий тадқиқотларни ўз ичига олган геологик хизматларни кўрсатиш;

- тоғ жинсларини лаборатория тадқиқотлари бўйича, шу жумладан масс-спектрал, таҳлил, кимёвий, синтилляцион, эмиссия спектрал таҳлиллари ва бошқа хизматларни кўрсатиш;

- рангли ва қимматбаҳо металлар истиқболли майдонларни топиш учун илмий-тематик ишларини олиб бориб, башоратли ресурслари мавжуд майдонларнинг майда, ўрта ва йирик масштабли геологик хариталарини яратиш.

- шунингдек Жамият уставида, мазкур Низомда, ишончномада назарда тутилган ваколатлар доирасида, шунингдек Жамият бошқарув органларининг бошқа қарорлари, фармойишлари ва буйруқлари билан берилган Ўзбекистон Республикасининг амалдаги қонунчилигида тақиқланмаган бошқа ишларни амалга ошириш ҳамда Жамият номидан бошқа хизматлар кўрсатиш ва бошқа фаолиятни амалга ошириш.

**III. Филиалнинг ҳуқуқий мақоми**

3.1. Филиал Жамият жойлашган ердан ташқарида жойлашган бўлиб, Жамиятнинг вазифаларини бир қисмини амалга оширадиган алоҳида бўлинмасидир.

3.2. Филиал юридик шахс ҳисобланмайди ва фаолиятини амалга ошириш учун у асосий ва айланма маблағлар ҳамда Жамият балансида қайд этилган Жамиятнинг бошқа мол-мулки билан таъминланади.

3.3. Филиал ўз хўжалик фаолиятини мазкур Низомда белгиланган чегаралар доирасида Жамиятни ривожлантириш бўйича тасдиқланган режаларни ҳисобга олган ҳолда амалга оширади.

3.4. Филиал ўз фаолиятида Жамият томонидан белгиланган меҳнатга ҳақ тўлаш шакллари, тизимлари ва миқдорларидан, шунингдек, Жамият марказий аппарати билан келишилган ҳолда ўз ходимларининг бошқа даромад турларидан фойдаланади.

3.5. Филиал ўз фаолиятини Жамият марказий аппарати томонидан тасдиқланган ва/ёки келишилган нархлар ва тарифлар бўйича амалга оширади.

3.6. Филиал раҳбари Жамият бошқаруви томонидан тайинланади ва Жамият томонидан берилган ишончнома ва мазкур Низом асосида иш олиб боради.

3.8. Филиал Жамият номидан фаолият олиб боради. Филиал ўз ваколатлари доирасида ўз зиммасига олган барча мулкий, молиявий ва бошқа мажбуриятлар учун Жамият тўлиқ жавобгар бўлади.

3.9. Филиал белгиланган тартибда банк ҳисобварақларини очади. Филиалда бўлиши мумкин бўлган ҳисобварақлар сони ва турлари Жамият томонидан белгиланади.

3.10. Филиал ўз номи кўрсатилган ҳамда филиалнинг Жамиятга тегишлилиги кўрсатилган муҳрга, штампларга ва бланкаларга эга.

3.11. Филиалнинг ташкилий тузилмаси, маъмурий-функционал бўйсуниши, Филиал бўлинмаларининг ўзаро муносабатлари ҳамда жавобгарлик, ҳуқуқ ва мажбуриятларни тақсимлаш Жамият бошқаруви томонидан тасдиқланади.

**IV. “Ўзбек геология қидирув” АЖнинг**

**Филиалга нисбатан ҳуқуқ ва мажбуриятлари**

**4.1. Жамият қуйидаги ҳуқуқларга эга:**

- қонунчилик, Жамият Устави ва мазкур Низом билан белгиланган тартибда Филиал ишларини бошқаришда иштирок этиш;

- Филиал фаолиятидан фойда олиш;

- сўров бўйича Филиал фаолияти тўғрисидаги маълумотларни олиш, шу жумладан Филиалнинг бухгалтерия ҳисоби ва ҳисоботи ва бошқа ҳужжатлари билан танишиш;

- Филиал томонидан ишлаб чиқарилган маҳсулотларни (бажарилган ишларни ва кўрсатилган хизматларни) биринчи навбатда олиш.

**4.2. Жамият қуйидагиларга мажбур:**

- Филиал фаолиятини ушбу Низом ва Жамият қарорларида назарда тутилган тартибда, ҳажмда ва усулларда молиялаштириш ва моддий-техника ресурслари билан таъминлаш;

- Филиалга нисбатан белгиланган тартибда зиммасига олган мажбуриятларни бажариш;

- Филиал фаолиятини амалга оширишда ёрдам бериш.

**V. Филиал фаолияти тартиби**

5.1. Филиал Жамият номидан Ўзбекистон Республикасининг амалдаги қонунчилиги талабларига мувофиқ ушбу Низомнинг 2.2-бандида кўрсатилган фаолиятни амалга ошириш ҳуқуқига эга.

5.2. Филиал ушбу Низом ва Жамият томонидан берилган ишончнома асосида ўзига тақдим этилган мулкдан берилган ҳуқуқлар доирасида фойдаланишга ҳақли. Филиал ўз фаолияти натижасида олинган мол-мулк ва маблағларга Жамиятнинг марказий аппарати билан келишилган ҳолда эгалик қилади, фойдаланади ва уларни тасарруф этади.

5.3. Филиал ўз фаолиятида таъсис ҳужжатлари, ички меъёрий ҳужжатлар, шунингдек, Жамиятнинг буйруқлари, фармойишлари ва бошқа ҳужжатларига амал қилади.

5.4. Филиал номидан барча юридик ҳаракатлар Жамият томонидан берилган ишончнома асосида Филиал раҳбари томонидан амалга оширилади. Филиал раҳбари номига берилган ишончнома аввалгисининг амал қилиш муддати тугагунга қадар, топшириқларнинг кўпайиши ёки камайиши, шунингдек, бошқа сабабларга кўра бошқа ишончнома билан алмаштирилиши мумкин.

**5.5. Филиал қуйидагиларни бажариши шарт:**

5.5.1. Жамият манфаатларини кўзлаб, ўз фаолиятининг барча масалаларида Ўзбекистон Республикаси қонунчилиги, Жамият таъсис ҳужжатлари ва ушбу Низом талабларига риоя этиш;

5.5.2. Жамият бошқарув органларининг ўз ваколатлари ва уставида берилган ваколатлари доирасида қабул қилинган қарорларини бажариш.

5.5.3. Филиал қонун ҳужжатларига мувофиқ бошқа мажбуриятларга ҳам эга бўлиши мумкин.

**VI. Филиалнинг мулки, ҳисоби ва ҳисоботи**

6.1. Филиалнинг мулки асосий ва айланма маблағлардан, Жамият томонидан унга берилган маблағлардан ва бошқа қийматликлардан иборат.

6.2. Филиал ўз фойдаланишида бўлган асосий воситаларни Жамиятнинг розилигисиз сотиш, ўтказиш, алмаштириш, ижарага беришга ҳақли эмас.

6.3. Филиал қонун ҳужжатлари, мазкур Низом ва Жамият қарорларига мувофиқ ўз фаолияти натижаларининг ҳисобини, бухгалтерия ҳисоби ва статистик ҳисоботларни юритади.

6.4. Филиалнинг молиявий ҳужжатлари унинг раҳбари ва филиалнинг бош бухгалтери томонидан имзоланади.

6.5. Мулкни сақлаш ва улардан фойдаланиш, биноларни ижарага олиш, алоқа хизматлари ва коммунал хизматлар учун ҳақ тўлаш, Филиал фаолиятини ҳуқуқий таъминлаш, ходимларнинг меҳнатига ҳақ тўлаш учун барча зарур харажатлар Жамият ҳисобидан амалга оширилади.

**VII. Филиал бошқаруви**

7.1. Филиал маъмурий бошқарувини унинг раҳбари амалга оширади.

7.2. “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги қонун ва Жамият уставига мувофиқ Жамият кузатув кенгаши филиални ташкил этиш тўғрисида қарор қабул қилиш ваколатига эга орган ҳисобланади.

7.3. Жамият бошқаруви қуйидаги ҳуқуқларга эга:

7.3.1. Филиал раҳбарини тайинлайди ва қайта тайинлайди, у билан меҳнат шартномасини тузади ва бекор қилади;

7.3.2. Филиал тузилмаси ва штат жадвалини белгилайди;

7.3.3. Филиалга моддий ресурслар ҳажмини, шакли ва тақсимлаш тартибини белгилаш;

7.3.4. Филиалнинг режаларини ва уларнинг бажарилиши бўйича ҳисоботларни тасдиқлайди.

7.4. Филиал раҳбари:

7.4.1. ишончнома орқали Жамият номидан иш юритади;

7.4.2. мазкур Низомга ва унга берилган ишончномага мувофиқ Филиал фаолиятига оператив раҳбарликни амалга оширади;

7.4.3. барча корхона, ташкилот ва муассасаларда Филиал манфаатларини ифодалайди;

7.4.4. ўзига берилган ҳуқуқлар доирасида Филиал маблағларини бошқаради;

7.4.5. ўз ваколатлари доирасида Филиалнинг барча ходимлари бажариши мажбурий бўлган буйруқ ва кўрсатмалар чиқаради;

7.4.6. Жамият ижроия органи билан келишилган ҳолда Филиал ходимларини штат жадвалига мувофиқ ишга қабул қилади ва ишдан бўшатади, уларни рағбатлантириш чораларини қўллайди ҳамда ички меҳнат қоидалари ва амалдаги меҳнат қонунчилигига мувофиқ интизомий, моддий жазо ва бошқа таъсир чораларини қўллайди;

7.4.7. Филиал ходимларининг лавозим йўриқномаларини тасдиқлайди, Жамият томонидан тасдиқланган меҳнатга ҳақ тўлаш шакллари ва тизимларидан, ижтимоий тўловлар тартибидан фойдаланади, иш кунини, дам олиш ва байрам кунларини бериш тартибини, шунингдек Жамиятнинг меъёрий ҳужжатларига мувофиқ бошқа масалаларни белгилайди;

7.4.8. бухгалтерия ҳисоби, ҳисоботи ва меҳнат интизоми ҳолати учун шахсий жавобгардир;

7.4.9. Филиал фаолияти самарадорлигини таъминлаш чораларини кўради;

7.4.10. Жамият ижроия органига Филиал ишини режалаштириш ва ташкил этиш юзасидан таклифлар киритади;

7.4.11. Филиалнинг мол-мулкидан Филиалнинг функцияларига мос келмайдиган мақсадларда фойдаланишга рухсат бермайди;

7.4.12. Жамиятга Филиал фаолияти бўйича режалар ва ҳисоботларни белгиланган тартибда тақдим этади;

7.4.13. Филиал ходимларида соғлом маънавий муҳитни таъминлайди, ўз ходимларининг саломатлиги, ҳаёти, маданий ҳордиқ чиқариши ва билим олиши ҳақида ғамхўрлик қилади.

**VIII. Бухгалтерия ҳисоби ва ҳисоботи**

8.1. Филиал ўз фаолияти натижаларини ҳисобга олади, Ўзбекистон Республикасининг амалдаги қонунчилиги ва Жамиятнинг меъёрий ҳужжатларида белгиланган тартибда бухгалтерия ҳисоби ва статистик ҳисоботларни юритади.

8.3. Филиалнинг бош бухгалтери корхона ва ташкилотларнинг бош бухгалтерлари учун белгиланган жавобгарлик ва ҳуқуқлардан фойдаланади. Филиалнинг бош бухгалтери бевосита Филиал раҳбарига, функционал жиҳатдан эса Жамият бош бухгалтерига бўйсунади.

**IХ. Филиал фаолиятини тугатиш**

9.1. Филиал фаолияти қуйидаги ҳолларда тугатилади:

- Кузатув кенгаши қарори билан;

- Жамият тугатилган тақдирда.

9.2. Филиал фаолиятини тугатиш Ўзбекистон Республикасининг амалдаги қонунчилигида белгиланган шартларда ва тартибда уни тугатиш йўли билан амалга оширилади.

9.3. Филиални тугатиш Жамият Кузатув кенгаши томонидан тайинланган тугатиш комиссияси (тугатувчи) томонидан амалга оширилади.

9.4. Тугатиш комиссияси (тугатувчи) тайинланган пайтдан бошлаб Филиал ишларини бошқариш ваколатлари унга ўтади. Тугатиш комиссияси (тугатувчи) Филиалнинг пул маблағларини баҳолайди, унинг қарздорлари ва кредиторларини аниқлайди ва улар билан ҳисоб-китоб қилади, Филиалнинг учинчи шахслар олдидаги қарзларини тўлаш чораларини кўради, шунингдек тугатиш балансини тузади ва тасдиқлаш учун Жамият кузатув кенгашига тақдим этади.

9.5. Агар филиалнинг мол-мулки кредиторлар билан ҳисоб-китоб қилиш учун етарли бўлмаса, Жамият уларнинг қонуний мулкий талабларини қондириши шарт.

9.6. Тугатиш комиссиясининг қарори қабул қилинган ва жамият уставига тегишли ёзув киритилган пайтдан бошлаб Филиал ўз фаолиятини тугатади ва тугатиш тугалланган деб ҳисобланади.

**Х. Якуний қоидалар**

10.1. Мазкур Низомга Ўзбекистон Республикаси қонунчилигига зид бўлмаган ўзгартиш ва қўшимчалар Жамият Кузатув кенгашининг қарори билан киритилиши мумкин.

10.2. Мазкур Низом Жамият Кузатув кенгаши томонидан тасдиқланган пайтдан эътиборан кучга киради.